Josephine Llywelyn

**Josephine Sophia Felicity Llywelyn** (født **Vower**) (ca. 1095, A.Æ. – 2. juni 1167, A.Æ.) var en avalonsk grevinne av Kastor og hoffdame under dronning Eleonora III av Cadwallader. Hun var datter av den slu Theodora Vower, og en slektning av Lloyd Vower – som hun fikk greve-tittelen fra. Hun var gift med Edwin Llywelyn, som hun fikk åtte barn med – hvorav hennes første datter, hennes tredje barn, ble den neste grevinnen.

Med et ukjent opphav av forfedre, stammer Josephines mor fra et grevskap få har hørt om, Kastor. Ingen kjenner til Josephines far, og det er grunn til å tro at hun er en bastard. Tross dette var hun vakker i sin ungdom, og flere menn fridde til henne – men moren feide dem bort, alle som én. Josephine forsto ikke hvorfor i første instans, men moren fortalte at hennes oppdrag i livet var ikke å falle for en enkel landsboer: hun skulle beundre kronprinsen.

Moren var en notorisk intrigemaker og slu kortspiller for å få inn en inntekt til henne selv og Josephine. Moren hadde ikke bare sitt gode lynne, men hun hadde en skarp tunge som kunne få alle menn til å stå på tå hev. Josephine og moren var langt fra de rikeste familiene som sirklet rundt kongehuset, og moren gjorde alt som sto i hennes makt fra å forhindre noen annen kvinne komme nær kronprins Piers. Da det derfor ble kjent at Josephine hadde kopulert med en av dronningens stallgutter, ble moren rasende og fikk sendt henne i kloster for to år. Moren fetter, Lloyd, nedlot seg til å fjerne den lille bråkmakeren av en stallgutt fra tjeneste, og fikk ham kastet i arresten.

Senere arrangerte moren splittelsen mellom prinsesse Pauline og baronett Gaws, bare for å miste kronprinsens gunst – noe hun hadde satt av til Josephine – til markise Prudence. Dette sendte moren inn i en periode med depresjon, en tid hvor dronning Eleonora gjennomskuet Theodoras sanne intensjoner. Hun hadde dessuten fått nevøen sin til å gjøre litt graving i Lloyd og Theodoras opphav og deres inntekter: de var lutfattige, og dronningen kunne ikke forstå hvordan de hadde bein i nesen nok til å våge å bli hos kongefamilien lenger. Dronningen lot Josephine bli igjen hos hoffet, men fikk moren og Lloyd til sine separate klostre.

Lloyd endte sine dager som en plaget sjel i en munkeorden – kastrert, ribbet for tittel, land og ære. Da han døde, gikk setet som greve av Kostar til slektningen Josephine. Innen denne tiden var hun blitt rundt 50 år, og var gift med dronningens nevø og hadde seks barn – to andre var dødfødte. Da hun derfor fikk beskjeden om at Kastor nå tilfalt henne, var hun ikke sen med å pakke sakene sine og forlate slottet. Hun var lei av et liv hvor hun måtte tjene andre, og levde resten av sine dager på landsgodset. Etter Josephines død, overtok datteren Berenice grevskapet.

## ***Trivia***

1. *Josephine* er den feminine formen av *Josef*, er et mannsnavn som er avledet av hebraisk *Jōsēph*, "Herren skal forøke".
2. *Sophia* er et internasjonalt navn som betyr "kunnskap" på gresk.
3. *Felicity* kommer fra det engelske ordet *felicity* "glede", og er i siste instans avledet av det latinske *felicitas* "lykke til".
4. *Llywelyn* er muligens den walisiske formen av det keltiske *Lugubelenus*, en kombinasjon av navnet på gudene Lugus og Belenus. Alternativt er det avledet av walisiske *llyw* "leder, fører".
5. *Vower* er avledet av det engelske ordet *vow* "love, avlegge løfte om, sverge (på), love dyrt og hellig".